
Text rozhodnutia
Súd: Najvyšší súd Spisová značka: 4Sžo/204/2015 Identifikačné číslo súdneho spisu: 8014201346 Dátum vydania rozhodnutia: 01. 07. 2016 Meno a priezvisko sudcu, VSÚ: JUDr. Jana Zemková ECLI: ECLI:SK:NSSR:2016:8014201346.1 Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., so sídlom Pribinova 25, 811 09 Bratislava, IČO: 35 807 598, proti odporcovi: Okresný úrad Prešov, katastrálny odbor, so sídlom Konštantínova 6, Prešov, za účasti T. T., W., o preskúmanie zákonnosti rozhodnutia a postupu odporcu č. V 5580/14-Kh zo dňa 17. septembra 2014, konajúc o odvolaní voči rozsudku Krajského súdu v Prešove č.k. 6Sp/36/2014-24 zo dňa 28. januára 2015 v spojení s opravným uznesením č.k. 6Sp/36/2014-41 zo dňa 31. marca 2015, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Rozsudkom krajského súdu bolo potvrdené rozhodnutie odporcu, ktorým zamietol návrh na vklad zmluvy o zriadení záložného práva uzavretej medzi navrhovateľom a T. T.. Proti rozsudku krajského súdu podal včas navrhovateľ odvolanie, ktoré bolo predložené na rozhodnutie najvyššiemu súdu. Pred rozhodnutím o odvolaní, vzal navrhovateľ svoje odvolanie podaním zo dňa 6. júna 2016 späť a žiadal konanie zastaviť bez priznania práva účastníkom na náhradu trov konania. Podľa § 246c ods. 1 Občianskeho súdneho poriadku (ďalej len O.s.p.) pre riešenie otázok, ktoré nie sú upravené priamo v tejto časti, sa použijú primerane ustanovenia prvej, tretej a štvrtej časti tohto zákona. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Podľa citovaných ustanovení O.s.p. - § 246c ods. 1 O.s.p. v spojení s § 207 ods. 3 O.s.p., odvolací súd konanie zastavil. Podľa § 492 ods. 2 zákona č. 162/2015 Z.z. (Správny súdny poriadok) sa odvolacie konania podľa piatej časti Občianskeho súdneho poriadku začaté pred dňom účinnosti tohto zákona dokončia podľa doterajších predpisov. O trovách odvolacieho konania súd rozhodol tak, že účastníkom nepriznal náhradu trov konania s poukazom na § 246c ods. 1 O.s.p. v spojení s § 224 ods. 1 O.s.p. a § 146 ods. 1 písm. c/ O.s.p.. Poučenie: Proti tomuto uzneseniu n i e j e prípustný opravný prostriedok.

